C 44/26
ET
Euroopa Liidu Teataja
28.1.2022
V (Teated)
KONKURENTSIPOLIITIKA RAKENDAMISEGA SEOTUD MENETLUSED
EUROOPA KOMISJON Eelteatis koondumise kohta (Juhtum M.10301 – CVC / ETHNIKI) (EMPs kohaldatav tekst)
(2022/C 44/11)
1.
20. jaanuaril 2022 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — CVC Capital Partners SICAV FIS S.A. („CVC“, Luksemburg), — Ethniki Hellenic General Insurance Company S.A. („Ethniki“, Kreeka).
CVC omandab Ethniki üle täieliku ainukontrolli ühinemismääruse artikli 3 lõike 1 punkti b tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— CVC ning selle tütar- ja sidusettevõtted on eraettevõtted, mis tegelevad investeerimisnõustamise ja/või investeeringute haldamisega teatavate investeerimisfondide ja -platvormide nimel.
CVC portfelli kuulub ka ettevõte Hellenic Healthcare Group (edaspidi „HHG“), mis käitab Kreekas kuut erahaiglast. — Ethniki on peamiselt Kreekas ning vähemal määral ka Küprosel ja Rumeenias tegutsev segakindlustusandja.
Ta tegeleb mitmesuguste elu- ja kahjukindlustustoodete pakkumise ja kindlustustoodete turustamise ning vähesel määral ka edasikindlustamisega.
Sihtettevõte kuulub praegu Kreeka keskpangale, mis müüb selle vastavalt komisjoniga sõlmitud ümberkorralduskavale.
3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
4.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: M.10301 – CVC / ETHNIKI (1) ELT L 24, 29.1.2004, lk 1 („ühinemismäärus“).